సన్సుమా ఖుంగూర్ బిశ్వముతియారి

సన్సుమా ఖుంగూర్ బిశ్వముతియారి (జననం 1 జనవరి 1960) అసోం రాష్ట్రానికి చెందిన భారతీయ రాజకీయ నాయకుడు. ఆయన కోక్రాఝర్ లోక్‌సభ నియోజకవర్గం నుండి నాలుగుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
సన్సుమా ఖుంగూర్ బిశ్వముతియారి స్వతంత్ర అభ్యర్థిగా తన రాజకీయ ప్రయాణాన్ని ప్రారంభించి 1998లో జరిగిన లోక్‌సభ ఎన్నికలలో కోక్రాఝర్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి యునైటెడ్ రిజర్వేషన్ మూవ్‌మెంట్ కౌన్సిల్ ఆఫ్ అస్సాం అభ్యర్థి థియోడర్ కిస్కు రపాజ్‌పై 41,432 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు. ఆయన 1999 లోక్‌సభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి యునైటెడ్ రిజర్వేషన్ మూవ్‌మెంట్ కౌన్సిల్ ఆఫ్ అస్సాం అభ్యర్థి థియోడర్ కిస్కు రపాజ్‌పై 87,425 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

సన్సుమా ఖుంగూర్ బిశ్వముతియారి 2004లో జరిగిన లోక్‌సభ ఎన్నికలలో కోక్రాఝర్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి సబ్దా రామ్ రభాపై 4,84,129 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత బోడోలాండ్ పీపుల్స్ ఫ్రంట్ పార్టీలో చేరి 2009 లోక్‌సభ ఎన్నికలలో బిపిఎఫ్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఉర్ఖావో గ్వారాపై 1,90,322 ఓట్ల మెజారిటీతో గెలిచి నాల్గొవ సారి లోక్‌సభ సభ్యుడిగా ఎన్నికయ్యాడు. 
మూలాలు 	   

వర్గం:1960 జననాలు
వర్గం:అసోం వ్యక్తులు
వర్గం:12వ లోక్‌సభ సభ్యులు 
వర్గం:13వ లోక్‌సభ సభ్యులు 
వర్గం:14వ లోక్‌సభ సభ్యులు 
వర్గం:15వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు